Abaoe pevar vloaz e c'houlomp an aluzenn. N'onn ket pet lizher, n'onn ket pet goulenn emgav, n'onn ket pet oberenn 'neus graet hom strollad e-pad ar pevar vloaz-se. Ha kantadoù a euroioù 'zo aet diganimp da baeañ pegsunioù evit divyezhekaat an tier-gar. Kement-mañ da lakaat hom brezhoneg da vezañ gwelet ha talvoudekaet 'ba al lec'hioù foran-se. Met foeltr sort. Kemenn brezhonek ebet. N'eus ket voaien da choaz ar brezhoneg er mekanikoù. Ger brezhonek ebet klevet pe gwelet.  Hag hom fegsunioù, skarzhet didruez.